ທ່ານນາງອອງຊານ ຊູຈີ ຢ້ຽມຢາມຍີ່ປຸ່ນ
ທ່ານ​ນາງ ​ອອງຊານ​ຊູ​ຈີ ຜູ້​ນໍາ​ປະຊາທິປະ​ໄຕ​ມຽນມາ ​​ເດີນທາງ​ໄປ​ເຖິງຍີ່ປຸ່ນ ໃນວັນເສົາວານນີ້ ເພື່ອ​ທໍາການ​ຢ້ຽມຢາມ​ ເປັນ​ເວລາ​ນຶ່ງ​ອາທິດ​ເຕັມ.
ທ່ານນາງອອງຊານຊູຈີ ຜູ້ນໍາປະຊາທິປະໄຕມຽນມາ ໄດ້ເດີນ ທາງໄປເຖິງ ຍີ່ປຸ່ນແລ້ວ ເພື່ອທໍາການຢ້ຽມຢາມເປັນເວລານຶ່ງ ອາທິດເຕັມ ຊຶ່ງເປັນການຢ້ຽມຢາມຍີ່ປຸ່ນ ເທື່ອທໍາອິດຂອງ ທ່ານນາງ  ໃນໄລຍະເກືອບສາມທົດສະວັດ ຫຼືສາມສິບປີ ຄາດວ່າທ່ານນາງອອງຊານ ຊູຈີ ຈະພົບປະກັບບັນດາຜູ້ນໍາ ຂອງຍີ່ປຸ່ນ ໂຮມທັງນາຍົກລັດຖະມົນຕີ Shinzo Abe ແລະ ລັດຖະມົນຕີຕ່າງປະເທດ Fumio Kishida ເພື່ອຂໍຄວາມ ສະໜັບສະໜຸນ ສໍາລັບການປະຕິຮູບປະຊາທິປະໄຕ ຢູ່ໃນ ປະເທດຊາດຂອງທ່ານນາງ ທ່ານນາງອອງຊານ ຊູຈີ ຜູ້ໄດ້ຮັບລາງວັນໂນເເບລຂະແໜງສັນຕິພາບ ໄດ້ເດີນທາງເຖິງ ໂຕກຽວ ໃນວັນເສົາວານນີ້ ໃນລະຫວ່າງການຢ້ຽມຢາມຍີ່ປຸ່ນຄັ້ງນີ້ ຄາດວ່າ ທ່ານນາງຈະຢ້ຽມຢາມມະຫາວິທະຍາໄລ ກຽວໂຕ ບ່ອນທີ່ທ່ານນາງໄດ້ສອນໃນຖານະອາຈານສອນຮັບເຊີນ ໃນກາງປີ 1980 ກ່ອນ ຖືກລັດຖະບານທະຫານມຽນມາ ສັ່ງກັກບໍລິເວນ ເປັນເວລາສ່ວນໃຫຍ່ຂອງ 20 ປີ ບິດາຂອງທ່ານນາງອອງຊານ ຊູຈີ ຜູ້ນໍາປະຊາທິປະໄຕຕົ້ນຕໍຂອງມຽນມາກໍເຄີຍໄດ້ໃຊ້ ເວລາຢູ່ໃນຍີ່ປຸ່ນ ບ່ອນທີ່ຄອບຄົວຂອງທ່ານ ໄດ້ຮັບຄວາມນັບໜ້າຖືຕາ